תחנת הרכבת חיפה – בת גלים

תחנת הרכבת חיפה – בת גלים היא תחנת נוסעים של רכבת ישראל הממוקמת בעיר חיפה בשכונת בת גלים על מסילת החוף בסמוך לנמל חיפה, מרכז רפואי רמב"ם ובסיסי ההדרכה וחיפה של חיל הים. התחנה ממוקמת בק"מ ה-3.142 לקו הראשי של הרכבת.

היסטוריה
התחנה נפתחה רשמית ב-14 באוקטובר 1975, לצד מרכזית בת גלים, כחלק מתוכנית רחבה לשדרוג תשתית התחבורה הציבורית בעיר. שתי התחנות שקושרו במנהרה - תחנת הרכבת והתחנה המרכזית - הפכו מיד עם פתיחתן למוקד התחבורה הציבורית של העיר בזכות גודלן ומיקומן.

השינוי העיקרי היחיד  בתחנה מאז שנבנתה היה בשנות ה-90, כאשר החל לפעול קו הרכבת הפרברית של חיפה והקריות, כלל הקמה של רציף מפרץ (רציף שחוסם את המשך המסילה והופך אותה ל"דרך ללא מוצא" עבור הרכבת) - רציף 1א - עבור קו הרכבת החדש. עם פתיחתה של תחנת הרכבת חיפה חוף הכרמל כעבור מספר שנים, הופסק השימוש ברציף זה.

בתחילת שנות האלפיים שוב יצאה לפועל תוכנית לשדרוג תשתית התחבורה הציבורית בחיפה. במטרה להפחית את גודש התנועה במרכז העיר, הוקמו שתי תחנות אוטובוסים מרכזיות בפאתי העיר (מרכזית המפרץ בצפון-מזרח חיפה ומרכזית חוף הכרמל בדרום-מערבה) צמודות לתחנות רכבת (תחנת הרכבת מרכזית המפרץ ותחנת הרכבת חיפה – חוף הכרמל). פתיחת התחנות הובילה לביטולה של מרכזית בת גלים. הירידה החדה בתנועת נוסעי האוטובוסים בתחנה המרכזית השפיעה גם על תחנת הרכבת הסמוכה. כך הפכה תחנת הרכבת חיפה בת גלים לתחנה גדולה ומיושנת עם מעט נוסעים.

תחנת הרכבת חיפה בת גלים היא תחנה מקשרת בין הקו הפרברי של חיפה והקריות לבין הקו הבינעירוני לתל אביב ודרומה. בלוח הזמנים של רכבת ישראל שיצא לקראת חורף 2005 הועבר קישור הנוסעים בין הקווים לתחנת הרכבת חיפה חוף הכרמל. כיום מופיעה תחנת בת גלים במפת הקווים של רכבת ישראל כתחנת הקישור בין הקווים.

ב-16 ביולי 2006, בעיצומה של מלחמת לבנון השנייה, שותקה תנועת הרכבות לתחנה לאחר שטיל קטיושה פגע במוסכי הרכבת בחיפה והרג שמונה מעובדי רכבת ישראל. רק ב-14 באוגוסט  חודשה תנועת הרכבות לתחנה.

בפברואר 2020 הסתיים פרויקט שדרוג התחנה בהשקעה של כשני מיליון שקל. במסגרתו בוצעו בתחנה, שדרוג של המבנה, איטום של הגג מעל הרציפים, ריצוף מחדש בשני הרציפים, החלפת קווי הביוב, ושיפוץ כולל של תאי השירותים שבהם הוחלפו הריצוף, הקרמיקה, הכלים הסניטריים ומערכות התאורה לראשונה  מאז בנייתה של תחנת הרכבת . עד כה בוצעו בה רק מעט פעולות תחזוקה שוטפות.

מבנה התחנה
מסילה כפולה עוברת בתחנה - מסילה צפונית (צמודה לרציף 1) לרכבות צפונה ומסילה דרומית (צמודה לרציף 2) לרכבות דרומה. מסילה נוספת (לא צמודה לרציף כלשהו) עוברת בתחנה בין המסילות המקבילות ומשמשת רכבות משא העוברות בתחנה מבלי לעצור בה.

רציפים 1 ו-2 הם רציפי צד. מן התחנה קיים מעבר תת-קרקעי המסתיים בקריית אליעזר ולו מוצא בתחנת האוטובוסים בת גלים, אשר הפעילות בה פסקה. אותו מעבר מקשר בין בניין התחנה לרציף 2. הכניסה לרציף 1 מתבצעת מאולם התחנה. בעבר הרציף הצמוד לאולם הנוסעים היה רציף 2, אך מספרי הרציפים הוחלפו. הכניסה לתחנה והיציאה ממנה אפשריות דרך אולם הנוסעים הצמוד לרציף 1 או דרך המעבר התת-קרקעי לכיוון קריית אליעזר.

קובץ:תרשים תחנת הרכבת חיפה – בת גלים מעודכן.svg

250px|ממוזער|שמאל|מראה התחנה ממערב למזרח

שירות רכבות בתחנה

בתחנה עוצרות שתי רכבות בשעה לכל כיוון בקו נהריה - מודיעין מרכז.
בתחנה עוצרות רכבות פעם בשעה לכל כיוון בקו נהריה - באר שבע מרכז.
בתחנה עוצרות רכבות פעם בשעה לכל כיוון בקו כרמיאל - חיפה חוף הכרמל.
בתחנה עוצרות רכבות בשעות השיא פעם בשעה לכל כיוון בקו כרמיאל - באר שבע מרכז.
בתחנה עוצרות רכבות פעם בשעה לכל כיוון בקו בית שאן - עתלית.

קווי אוטובוס לתחנה
בקרבת התחנה ישנו מסוף אוטובוסים עם מספר קווים עירוניים וקווים 2 ו5א של המטרונית. הקווים העירוניים מופעלים על ידי חברת אגד למעט קווי המטרונית המופעלים על ידי סופרבוס.

קומפעילמסלולהערות נוספות2סופרבוסרכבת בת גלים - ת. רכבת מרכז השמונה - קריית הממשלה - העיר התחתית - מרכזית המפרץ - צומת קריית אתא - משטרת זבולון - קריית אתא♿ מטרונית5ארכבת בת גלים - ת. רכבת מרכז השמונה - קריית הממשלה - העיר התחתית - גשר פז - צ'ק פוסט - נשר - יגור.מטרונית
פועל רק בימי שישי ושבת.12אגדרכבת בת גלים - המושבה הגרמנית - הדר - בית חולים בני ציון - אחוזת שמואל - בית חולים כרמל♿18רכבת בת גלים - המושבה הגרמנית - ת. רכבת מרכז השמונה - העיר התחתית - הדר - חליסה - נווה שאנן - חניון אגד נווה שאנן♿28רכבת בת גלים - המושבה הגרמנית - הדר - בית חולים בני ציון - מרכז הכרמל - שדרות מוריה - מרכז חורב - שכונת זיו - נווה שאנן - יזרעאליה - גרנד קניון♿31רכבת בת גלים - עין הים - כרמל צרפתי - הגנים הבהאיים - מרכז הכרמל - שדרות מוריה - מרכז חורב - שכונת זיו - טכניון♿36/36ארכבת בת גלים - המושבה הגרמנית - ת. רכבת מרכז השמונה - קריית הממשלה - הדר - שוק תלפיות - חליסה - מורדות נווה שאנן - נווה שאנן - שכונת זיו - דניה - אוניברסיטה♿37רכבת בת גלים - המושבה הגרמנית - הדר - בית חולים בני ציון - מרכז הכרמל - מרכז חורב - אוניברסיטה♿ 37ארכבת בת גלים - המושבה הגרמנית - הדר - בית חולים בני ציון - מרכז הכרמל - מרכז חורב - אוניברסיטה - צומת דמון - עספיא - דאלית אל כרמל♿ 43רכבת בת גלים - קריית אליעזר - שדרות ההגנה - שער העלייה - נוה דוד - בית עלמין - מרכז הקונגרסים - נאות פרס - מרכזית חוף הכרמל♿51רכבת בת גלים - עין הים - קריית שפרינצק - בית חולים 10 - כרמל מערבי - מרכז הכרמל - בית חולים אלישע - רוממה הישנה - גרנד קניון♿136רכבת בת גלים - המושבה הגרמנית - שדרות הציונות - הגנים הבהאיים - מרכז הכרמל - שדרות מוריה - מרכז חורב - רוממה החדשה - גרנד קניון -  מרכזית המפרץ - חוצות המפרץ - צומת קריית אתא♿224רכבת בת גלים - שוק תלפיות - רוממה החדשה - רמת אלמוגי - אוניברסיטת חיפה♿ מדלג על מספר תחנות של קו 24236רכבת בת גלים - קריית הממשלה - גרנד קניון - מרכז חורב - אחוזה - אוניברסיטת חיפה♿

תכנון עתידי
במסגרת תת"ל 65 צפויה התחנה להפוך לשימוש הרכבת הפרברית בלבד.

ראו גם
 מרכזית בת גלים

קישורים חיצוניים

 תחנת הרכבת חיפה בת גלים באתר רכבת ישראל

הערות שוליים

חיפה בת גלים
בת גלים
קטגוריה:בת גלים
קטגוריה:מערב חיפה